กิมเอ็งแจกทองคำหนัก60บาทรับปี55
เมย์แบงก์ กิมเอ็ง ประเดิมปี 2555  ออกโปรโมชั่น “แจกทองฉลองปีมังกรทอง” หนัก 60 บาท 3 ไตรมาสพร้อมหน่วยลงทุน
4 ม.ค. 2555

เมย์แบงก์ กิมเอ็ง ประเดิมปี 2555  ออกโปรโมชั่น “แจกทองฉลองปีมังกรทอง” หนัก 60 บาท 3 ไตรมาสพร้อมหน่วยลงทุน 
นางบุญพร   บริบูรณ์ส่งศิลป์ ประธานเจ้าหน้าที่บริหาร สายงานธุรกิจหลักทรัพย์รายย่อย บริษัทหลักทรัพย์ (บล.) เมย์แบงก์ กิมเอ็ง (ประเทศไทย) เปิดเผยว่า บริษัทฯ ประเดิมปี 2555 ออกแคมเปญใหม่ตอบแทนลูกค้าปัจจุบันและลูกค้าที่จะเปิดบัญชีซื้อขายอนุพันธ์ ถึง 2 โปรโมชั่น โดยโปรโมชั่นแรก “แจกทองฉลองปีมังกรทอง” แจกทองคำหนักไตรมาสละ 20 บาท รวม 3 ไตรมาส 60 บาท  




ทั้งนี้ บริษัทฯ ร่วมกับบริษัท ตลาดอนุพันธ์ (ประเทศไทย)  TFEX ฉลองปีมังกรทอง แจกทองคำทุกๆ 3 เดือน รวม 3 รอบ รวมมูลค่ากว่า 3 ล้านบาท สำหรับลูกค้าซื้อขายสินค้าอนุพันธ์ที่สะสมคะแนนสูงสุดในแต่ละรอบรับทันทีทองคำหนัก 20 บาท พิเศษสำหรับลูกค้าบริษัทฯ รับเพิ่มอีกทองคำหนัก 20 บาท รวมเป็นทองคำหนัก 40 บาท ต่อรอบ รวมทองคำหนัก 60 บาท ทั้ง 3 ไตรมาส 
นอกจากนี้รับสิทธิ์ลุ้นจับทองคำหนัก 1 บาท จำนวน 20 รางวัลต่อรอบและหากเป็นลูกค้าบริษัทฯ ทางบริษัทฯ สมทบเพิ่มอีกทองคำหนัก 1 บาท ต่อราย เริ่มสะสมรอบแรกตั้งแต่เดือนม.ค.-มี.ค. รอบที่ 2 เริ่มเดือนเม.ย-มิ.ย. และรอบสุดท้าย เดือนก.ค.-ก.ย.2555  
ส่วนโปรโมชั่น “เวลธ์ตี้พอยท์รับหน่วยลงทุน KECASH” โดยเมื่อลูกค้าเทรดหุ้นหรืออนุพันธ์จะได้รับคะแนนสะสมเวลธ์ตี้พอยท์เพื่อรับหน่วยลงทุน KECASH จาก บริษัทหลักทรัพย์จัดการกองทุนรวม กิมเอ็ง (ประเทศไทย)